“MAN Truck and Bus AG” nemis avtomobilsozlik kompaniyasi bosh ijrochi direktori Yoaxim Dres boshchiligidagi delegatsiya a’zolari O‘zbekistonga tashrif buyurdi. Bu haqda UzReport xabar qildi. Delegatsiya a’zolari tashrif doirasida “JV MAN Auto-Uzbekistan” qo‘shma korxonasida bo‘lib, korxonaning dilerlik va texnik xizmat ko‘rsatish markazi faoliyati hamda MAN yuk avtomobillarini yig‘ish jarayoni bilan tanishishi ko‘zda tutilgan. Shuningdek, o‘tkaziladigan uchrashuvlarda O‘zbekistonda MAN yuk avtomobillarining butlovchi qismlarini ishlab chiqarishni mahalliylashtirish masalalariga ham alohida e’tibor qaratiladi.